ຊາວຈີນມຸສລິມ ຫວັງຈະໃຊ້ ມູນເຊື້ອອິສລາມຂອງຕົນ ໃຫ້ເປັນປະໂຫຍດ (ສະໄລດ໌ກັບວີດີໂອລາວ/ອັງກິດ)
ເຂດ ​​Ningxia ຂອງຊາວຈີນມຸສລິມ ກໍາລັງຖືກ​​ພັດທະນາ​ ໃຫ້​ເປັນສູນ​ກາງ​​ເສດຖະກິດ​​ ເພື່ອ​​ດຶງ​ດູ​ດ​ເອົາ​ຊາວ​ອາຫຣັບມຸສລິ​ມ.
Ningxia ເປັນຂົງເຂດລະດັບແຂວງ ທີ່ຍາກຈົນທີ່ສຸດຂົງເຂດນຶ່ງຂອງຈີນ ແຕ່ລັດຖະບານທ້ອງຖິ່ນກໍາລັງຫວັງ ທີ່ຈະສວາຍໂອກາດຈາກສາສະໜາອິສລາມ ອັນເປັນສາສະໜາຂອງຊົນກຸ່ມໃຫຍ່ຂອງຂົງເຂດນັ້ນ ເພື່ອສະໜອງການກະຕຸກຊຸກຍູ້ດ້ານເສດຖະກິດ ທີ່ຕ້ອງການຫຼາຍທີ່ສຸດນັ້ນ Stephanie Ho ຜູ້ສື່ຂ່າວວີໂອເອ ລາຍງານມາຈາກ Yinchuan ເມືອງຫຼວງຂອງ ເຂດປົກຄອງຕົນເອງ ນິ່ງເຊຍ ຮຸຍ ມຸສລິມ (Ningxia Hui Muslim) ດັ່ງທອງປານ ຈະນໍາ ລາຍລະອຽດມາສະເໜີທ່ານ Ningxia ເປັນເຂດນ້ອຍໆທີ່ມີຄວາມໃຝ່ຝັນສູງ ພື້ນທີ່ແຫ່ງນຶ່ງຢູ່ນອກເມືອງຫຼວງ Yin- chuan ກໍາລັງຖືກພັດທະນາ ໃຫ້ເປັນເຂດສູນກາງເສດຖະກິດແຫ່ງໃໝ່ ທີ່ພວກຄົນທ້ອງ ຖິ່ນກ່າວວ່າ ມີເປົ້າໝາຍເພື່ອດຶງດູດເອົາຊາວອາຫຣັບມຸສລິມ ໃຫ້ມາຢູ່ອາໄສແລະທໍາງານ ຢູ່ທີ່ນັ້ນ ບໍລິສັດວິສະວະກອນກໍ່ສ້າງຂອງລັດຖະບານຈີນ ກໍາລັງກໍ່ສ້າງສະຖານທີ່ສໍາຄັນແຫ່ງນຶ່ງ ຂອງເຂດດັ່ງກ່າວ ກໍຄືຫໍປະຊຸມຂອງສະພາເສດຖະກິດ ຈີນ-ອາຫຣັບ ເມື່ອໄວໆມານີ້ ບໍລິສັດດຽວກັນນີ້ ໄດ້ຊະນະການປະມູນເປັນຜູ້ຮັບເໝົາກໍ່ສ້າງສຸເຫລົາ ທີ່ຈະເປັນວັດ ອິສລາມທີ່ໃຫຍ່ທີ່ສຸດແຫ່ງນຶ່ງຂອງໂລກ ຢູ່ໃນປະເທດ Algeria ຊາວເມືອງ Yinchuan ຄົນນີ້ ບໍ່ເຄີຍໄດ້ພົບພໍ້ຊາວອາຫຣັບຫຼາຍຄົນປານໃດ  ແຕ່ລາວ ກໍຍິນດີຕ້ອນຮັບພວກເຂົາເຈົ້າ ສູນການຄ້າສາກົນ ຈີນ-ມຸສລິມ ທີ່ຫາກໍສ້າງແລ້ວເມື່ອບໍ່ດົນມານີ້ ຈະເປັນເຈົ້າພາບຈັດງານ ວາງສະແດງສິນຄ້າ ຈີນ-ອາຫຣັບ ເປັນປີທີ່ສາມ ໃນທ້າຍປີນີ້ ທ່ານ ໝາ ປິງ ນັກວິຊາການສະຖາບັນວິທະຍາສາດສັງຄົມ Ningxia ກ່າວວ່າ ເມືອງຫຼວງ Yinchuan ຢາກຈະກາຍມາເປັນສູນກາງການຄ້າ ສໍາລັບຜະລິດຕະພັນອິສລາມ ແລະອາຫານ Halal ຫຼືອາຫານຂອງຊາວມຸສລິມ ນາງ ຫຼິວ ແມ່ຄ້າຂາຍອາຫານແຫ້ງທ້ອງຖິ່ນ ທີ່ມາຢູ່ທີ່ນີ້ໄດ້ພຽງສີ່ເດືອນ ກ່າວວ່າ ເວລາບໍ່ມີ ກອງປະຊຸມຢູ່ທີ່ນີ້ ທຸລະກິດກໍຈະຊົບເຊົາແດ່ ຊາວມຸສລິມ Hui ສືບທອດຕະກູນມາຈາກ ພວກພໍ່ຄ້າຊາວເປີເຊຍແລະອາຫຣັບ ທີ່ເດີນທາງມາ ຊອກຄ້າຂາຍ ຕາມເສັ້ນທາງສາຍໄໝ ຫລື Silk Road ແລ້ວພາກັນຕັ້ງຖິ່ນຖານຢູ່ເລີຍ ແລະກໍ ແຕ່ງງານກັບຄົນທ້ອງຖິ່ນ Ningxia ເປັນເຂດປົກຄອງຕົນເອງລະດັບແຂວງແຫ່ງດຽວຂອງ ຈີນ ແລະບັນດາເຈົ້າໜ້າທີ່ທ້ອງຖິ່ນຫວັງທີ່ຈະ ສວາຍໃຊ້ມູນເຊື້ອສາສະໜາອິສລາມຂອງພວກ ເຂົາເຈົ້ານັ້ນ ຍື່ນມືໄປຫາຊາວມຸສລິມອື່ນໆໃນໂລກ ສາສະດາຈານ Jackie Armijo ທີ່ສອນວິຊາກິດຈະການສາກົນ ຢູ່ມະຫາວິທະຍາໄລຄາຕ້າ ກ່າວວ່າ ລາວໄດ້ພົບຊາວຮຸ້ຍຫລາຍໆຄົນ ໃນຈີນ ທີ່ພາກັນປະກອບກິດຈະກໍາການຄ້າຕ່າງໆ ນອກເໜືອຈາກເຂດສູນກາງທຸລະກິດແລ້ວ ກໍມີໂຄງການໃຫຍ່ໃໝ່ໆອື່ນໆອີກ ເພື່ອເນ້ນຢໍ້າ ແລະສະແດງເຖິງວັດທະນະທໍາອິສລາມຂອງເຂດ Ningxia ນັ້ນ ໂຮມທັງສວນວັດທະນະທໍາ ແຫ່ງຊາດຂອງຊາວຈີນ Hui ມຸສລິມ ແລະເມືອງມຸສລິມໂລກ ຊຶ່ງເປັນໂຄງການໃຫຍ່ມູນຄ່າ ຫຼາຍພັນລ້ານໂດລາ ທີ່ໄດ້ມີແຜນຈະໂຮມເອົາການລົງທຶນຈາກປະເທດມຸສລິມອື່ນໆເຂົ້ານໍາ ແຕ່ຕອນນີ້ໄດ້ຢຸດສະງັກລົງ